Prússland óx mjög á 18. og 19. öld , en konungar á borð við Friðrik II. , sem oftast gengur undir nafninu Friðrik mikli ( 1740 - 86 ) efldu mjög prússneska herinn sem varð smám saman einn hinn öflugasti í Evrópu . Hugmyndir um stofnun sameinaðs þýsks ríkis koma fyrst fram á fyrri hluta 19. aldar , en fram að því hafði svæðið sem við köllum nú Þýskaland greinst í fjöldamörg ríki – mörg örsmá , en önnur nokkru stærri ( þar á meðal konungdæmin Prússland , Saxland , Bæjaraland og Hannover ) . Í öðru lagi ýttu nýjar hugmyndir um þjóðerni undir þessa þróun , en þær gengu annars vegar út á að fólk sem talaði sama tungumál myndaði eina þjóð og hins vegar að þjóðir og ríki skyldu falla saman – það er það skyldi búa saman í þjóðríki . Það var því Prússland sem tók forystuna um stofnun Þýskalands og hið þýska keisaradæmi bar ávallt mikinn keim af prússneskum hefðum – keisarinn var prússneskur , prússneski herinn myndaði kjarna þýska hersins , og stjórnsýsluhefðir í þýska keisaradæminu tóku mið af prússneskum hefðum . Þess vegna er hugtökunum „ Prússland “ og „ Þýskaland “ stundum slegið saman þótt hér sé alls ekki um sömu fyrirbæri að ræða .